આ અંગે રેલવે વિભાગ તરફથી મળતી માહિતી અનુસાર માનવરહિત ક્રોસિંગ પર એક્સિડન્ટ્સ રોકવા રેલવે ઈસરો સાથે એક પાઇલટ પ્રોજેક્ટ પર પણ કામ કરી રહ્યું છે. રેલવેએ ઘણી ટ્રેનનાં એન્જિનમાં ઇસરોએ બનાવેલી આઈસી ચિપ ઇન્સ્ટોલ કરી છે, જેને ‘નાવિક’ (એનએવીઆઈસી) સેટેલાઇટ સિસ્ટમ સાથે જોડવામાં આવી છે. રેલવે માનવરહિત ક્રોસિંગ પર એક એલર્ટ સિસ્ટમ લગાવશે. સેટેલાઇટ ટ્રેકિંગ દ્વારા ટ્રેનના આવવાના સમયે જોરથી એક હૂટર વાગશે, જેનાથી ક્રોસિંગ પાર કરનારા લોકોને એલર્ટ કરી શકાશે.